Jonny Evans

Jonathan Grant Evans MBE (født 2. januar 1988) er en nordirsk professionel fodboldspiller, som spiller for Premier League-klubben Manchester United og Nordirlands landshold.

Klubkarriere

Manchester United 
Evans blev spejdet, i mens han spillede for Greenisland F.C., den samme klub som hans bror Corry Evans og Craig Cathcart spillede for, før de tog til Manchester United. Evans kom ind på Manchester Uniteds akademi, og var medvirkende i to af klubbens tre kampe under sommertouren 2006 i Sydafrika, så vel som venskabskampene mod Celtic og Preston North End. Evans fik også en overraskende optræden i Amsterdam Turneringen mod Ajax.

Lejeaftaler 
Evans brugte den første halvdel af 2006-07-sæsonen på lån i Manchester Uniteds belgiske samarbejdsklub Royal Antwerp, sammen med de unge holdkammerater Darron Gibson, Danny Simpson og Fraizer Campbell.

Evans skiftede i december 2006 til Sunderland på en lejeaftale indtil slutningen af 2006-07-sæsonen. Det var sammen med sin Manchester United og Antwerp-holdkammerat Danny Simpson, der også tog til Sunderland på en lignende aftale i januar-transfer vinduet. Parret hjalp Sunderland med at sikre sig Football League Championship-titlen, og Evans vandt klubbens "Årets Unge Spiller"-pris i slutningen af sæsonen. Selvom manageren Roy Keane var håbefuld på en ny kontrakt med Evans på lån den efterfølgende sæson i Premiership, blev det bekræftet i juni 2007, at Evans ville blive i Manchester United, for at skubbe til en plads på førsteholdet. I januar 2008 tilsluttede Evans sig endnu en gang Sunderland på lån.

United-karriere 
Evans fik sin Manchester United-debut den 26. september 2007 mod Coventry City i Football League Cup. Uheldigvis endte hans debut med et 2-0-nederlag. Han gjorde sin Champions League-debut i en kamp mod Dynamo Kiev den 7. november 2007, hvor at Manchester United sikrede kvalifikation til knockout-runden i turneringen. Han fik derefter sin første Champions League-start den 12. december 2007 mod Roma. Den 21. september 2008 fik Evans sin liga-debut for United mod Chelsea i stedet for Nemanja Vidić, som ikke var til rådighed på grund af karantæne. Kampen endte 1-1.

Han blev over de næste sæsoner etableret som en rotationspiller for klubben, og i november 2011 spillede han sin kamp nummer 100 for klubben.

West Bromwich Albion 
Evans skiftede i august 2015 til West Bromwich Albion på en fast aftale. Han blev med det samme etableret som en fast mand på holdet, og blev udnævnt som klubbens nye anfører i juni 2017, efter at Darren Fletcher havde forladt klubben.

Leicester City 
Efter at WBA havde rykket ned fra Premier League i 2017-18 sæsonen, aktiverede Leicester City hans frikøbsklausul, og han skiftede til klubben i juni 2018. Efter at Kasper Schmeichel forlod klubben i 2022, blev Evans udnævnt som den nye anfører.

Manchester United retur 
Efter at have forladt Leicester City ved kontraktudløb i juli 2023, så blev det annonceret, at Evans ville træne med, og skrive en kortvarig kontrakt hos Manchester United, så han kunne spille for klubben i kampene før sæsonstart. I september blev det annonceret, at han skrev en 1-årig kontrakt med klubben.

Landsholdskarriere

Ungdomslandshold 
Evans har repræsenteret Nordirland på flere ungdomsniveauer.

Seniorlandshold 
Evans debuterede for Nordirlands landshold den 6. september 2006 i en alder af 18 år. Han var del af Nordirlands trup til EM 2016, hvilke var første gang at Nordirland deltog i tunierngen. Han spillede i september 2022 sin kamp nummer 100 for landsholdet, og blev hermed kun den fjerde spiller nogensinde til at opnå dette antal for Nordirland.

Privat 
Hans bror, Corry Evans, er også professionel fodboldspiller.

Evans gik i skole på Belfast High School i Newtownabbey i Nordirland, før han flyttede til Ashton-on-Mersey High School i Manchester så snart han havde skrevet under med Manchester United. Han har ni GCSEs, som alle sammen er karakteren A eller A* 

Den 19. december 2007 rapporterede BBC News Online, at Evans var blevet arresteret i forbindelse med en påstået voldtægt, som var sket på hotellet, hvor Manchester Uniteds julefrokost blev holdt, med en citering af en Greater Manchester Politi-talsmand, der havde sagt: "En 19-årige mand blev arresteret for at være mistænkt for voldtægt denne aften, efter han havde gået til politiet selv. Han er stadig i vores varetægt for en afhøring." Han havde betalt kaution indtil 23. februar 2008. Den 8. marts 2008 blev det rapporteret at Evans ikke ville blive anklaget for nogen lovovertrædelse.

Referencer

Eksterne henvisninger 

Personer fra Belfast
Fodboldspillere fra Nordirland
Fodboldlandsholdsspillere fra Nordirland
Fodboldspillere fra Manchester United F.C.
Fodboldspillere fra Royal Antwerp FC
Fodboldspillere fra Sunderland A.F.C.
Fodboldspillere fra West Bromwich Albion F.C.
Fodboldspillere fra Leicester City F.C.
Deltagere ved det europæiske mesterskab i fodbold 2016